
ΑΘΗΝΑ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

781 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός χρήσεων γης και όρων και περιορισμών δόμησης της 
εκτός σχεδίου και εκτός ορίων οικισμών περιοχής του Δήμου 
Πρέβεζας και των Κοινοτήτων Μύτικα, Νικόπολης και Μιχαλι- 
τσίου (Ν. Πρεβέζης). 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.74913 (1) 

Καθορισμός χρήσεων γης και όρων και περιορισμών δόμησης της εκτός 
σχεδίου και εκτός ορίων οικισμών περιοχής του Δήμου Πρέβεζας και 
των Κοινοτήτων Μύτικα, Νικόπολης και Μιχαλιτσίου (Ν. Πρεβέ¬ 
ζης)· 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9, 10 (παρ. 2), 11, 14 και 17 του Ν. 
Δ/τος της 17.7.1923 «περί σχεδίων πόλεων κ.λπ.» (Α' 228), όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/1890 «Περί 
συστάσεως Υπουργείου Χωρωταξίας, Οικισμού και Περιβάλλοντος» (Α’ 

57). 

3. Τις διατάξεις της παρ. 1 (εδ. ιδ’) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

4. Την 145/1990 γνωμοδότηση του Κεντρεικού Συμβουλίου Χω¬ 
ροταξίας, Οικισμού και Περιβάλλοντος. 

5. Την 488/1991 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Στις εκτός σχεδίου και εκτός ορίων οικισμών περιοχές του Δήμου 
, Πρεβέζης και των Κοινοτήτων Μύτικα, Νικόπολης και Μιχαλιτσίου (Ν. 
Πρεβέζης) στις οποίες καθορίστηκαν ζώνες προστασίας του Αρχαιολο¬ 
γικού χώρου με την ΥΠΠΟ/ΑΡΧ/Α1/Φ12/34810/1443/ 
9.8.1989 απόφαση του Υπουργού Πολιτισμού, καθορίζονται χρήσεις 
γης και όροι και περιορισμοί δόμησης κατά ζώνες Α, Β1 και Β2 που 
φαίνονται στα έξι (6) χρωματισμένα σχετικά πρωτότυπα διαγράμματα 
σε κλίμακα 1:5000, που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την 74913/1991 πράξη του 
και που αντίτυπά τους σε φωτοσμίκρυνση δημοσιεύονται με το παρόν 
διάταγμα, όπως στο επόμενο άρθρο. 

Άρθρο 2 

I. Ζώνη Α. 

1. Η Ζώνη Α οριοθετείται από τα σημεία Α, Α1, Β, Γ, Δ, Ε, Ζ, Η, Θ, 


I, η, ηΐ, η13, η14, Λ, Λ1, Λ2, Μ, Ν, Ξ, Ο, Π, Π1, Ρ, Ρ1, Ρ2, Ρ3, Ρ4, 
Σ, Τ, Υ, Φ, X, Ψ, Ω, Α, και Ν1, Ν2, Ν3, Ν4, Ν5, Ν1 που φαίνονται στα 
παραπάνω διαγράμματα και περιλαμβάνει την περιοχή απόλυτης προ¬ 
στασίας. Στην Ζώνη αυτή απαγορεύεται η δόμηση. 

2. α) Στην εντός των ρωμαϊκών τειχών περιοχή επιτρέπεται μόνο η 
γεωργική χρήση της γης και ειδικότερα: 

- όλες οι μονοετείς καλλιέργειες και η καλλιέργεια κηπευτικών 

- οι δενδροκαλλιέργειες σε απόσταση 50 μέτρων από κάθε σημείο 
ορατού μνημείου 

- η άρδευση με σωληνώσεις και κανάλια επιφανειακά. 

β) Στην εκτός των ρωμαϊκών τειχών περιοχή, εκτός των παραπάνω 
δραστηριοτήτων επιτρέπονται ακόμη: 

-οι γεωτρήσεις σε απόσταση 50 μέτρων από κάθε σημείο ορατού μνη¬ 
μείου 

- η ανέγερση θερμοκηπίων με ελαφριές μη μόνιμες κατασκευές. 

γ) Στο τμήμα,της Ζώνης Α, που εμπίπτει στην με κίτρινη γραμμή πε¬ 
ρικλειόμενη περιοχή, στη λιμνοθάλασσα «Μάζωμα», που φαίνεται στα 
ίδια διαγράμματα, επιτρέπονται τα προβλεπόμενα από τις σχετικές δια¬ 
τάξεις της 30027/1193/9.3.1990 κοινής απόφασης των Υπουργών 
Γεωργίας, Έρευνας και Τεχνολογίας κάι Περιβάλλοντος, Χωροταξίας 
και Δημοσίων Έργων (Β' 194) εξαιρουμένων των διατάξεων της περί¬ 
πτωσης β' της ενότητας ΙΩ «Ζώνη Γ) του άρθρου 3 της παραπάνω κοι¬ 
νής Υπουργικής απόφασης, που αναφέρονται στη δόμηση των εκτός 
σχεδίου περιοχών. 1 

Στην ίδια ως άνω περιοχή εφαρμόζονται οι αναφερόμενοι στις προη¬ 
γούμενες περιπτώσεις α’ και β’ περιορισμοί. 

Επίσης απαγορεύεται η ανέγερση οποιοσδήποτε χερσαίας εγκατά¬ 
στασης για την εξυπηρέτηση της θαλάσσιας αλιείας και ιχθυοκαλλιέρ¬ 
γειας. 

3. α) Για την ανέγερση των παραπάνω επιτρεπομένων θερμοκηπίων 
καθορίζονται οι παρακάτω όροι και περιορισμοί: 

- όριο αρτιότητας τέσσερα (4) στρέμματα, με την επιφύλαξη των δια¬ 
τάξεων της περίπτωσης βι της ενότητας ΙΩ (Ζώνη Γ) του άρθρου 3 της 
παραπάνω 30027/1193/9.3.1990 κοινής υπουργικής απόφασης . 

- η κάλυψη του γηπέδου δεν δύναται να υπερβαίνει το 30%-της επι¬ 
φάνειας του και προσδιορίζεται κατά περίπτωση από τις αρμόδιες Εφο¬ 
ρείες Αρχαιοτήτων, οι οποίες καθορίζουν και τις αποστάσεις των θερμο¬ 
κηπίων από τα αρχαιολογικά μνημεία καθώς επίσης και τη θέση τους 
μέσα στο γήπεδο 

- μέγιστο επιτρεπόμενο ύψος δύο μέτρα και σαράντα εκατοστά του 
μέτρου (2,40), μετρούμενο από το πέριξ φυσικό έδαφος. 

β) Κατά τα λοιπά εφαρμόζονται οι διατάξεις του από 24.5.1985 (Δ’ 
270) Π. Δ/τος όπως ισχύει. 

γ) Για οποιοδήποτε από τις επιτρεπόμενες στη Ζώνη Α δραστηριότη¬ 
τες καθώς και για οποιοδήποτε νέο έργο υποδομής ή συντήρηση και συ¬ 
μπλήρωση υπάρχοντος απαιτείται προηγούμενη έγκριση των αρμοδίων 
Εφορειών Αρχαιοτήτων και εκτελείται με την επίβλεψη των υπηρεσιών 
αυτών. 

II. Ζώνη Β1. 

’■ 1. Η Ζώνη οριοθετείται από τα σημεία Ω, Ψ, X, Φ, Υ, Τ, Σ, Ρ4, Ρ3, 

Ρ2, Ρ1, Ρ, Π1, Π, Ο, Ξ, Ν, θ, ι, χ, λ, μ, ν, ξ, Ω που φαίνονται στα πα¬ 
ραπάνω διαγράμματα. 

2. α) Στη Ζώνη Β1 επιτρέπονται οι παρακάτω χρήσεις χαι δραστη¬ 
ριότητες: 

- κατοικία 

- μικρές αποθήκες φύλαξης γεωργικών εργαλείων 

- θερμοκήπια με ελαφριές μη μόνιμες κατασκευές 

- υδατοδεξαμενές χατασκευαζόμενες επί του εδάφους 

- άρδευση με σωληνώσεις και κανάλια επιφανειακά 

- φρεάτια 

- αντλητικές εγκαταστάσεις 

- γεωτρήσεις 

- κάθε είδους καλλιέργεια 

- η κατασκευή έργων υποδομής, όπως υδροδότησης, ηλεχτροδότη- 
σης, τηλεπικοινωνίας, οδοποιίας. 

β) Ειδικότερα στο τμήμα της Ζώνης Β1, που εμπίπτει στην με κί¬ 
τρινη γραμμή περικλειόμενη περιοχή, στη λιμνοθάλασσα «Μάζωμα», 
που φαίνεται στα ίδια διαγράμματα, επιτρέπονται τα προβλεπόμενα από 
τις σχετικές διατάξεις της 30027/1193/9.3.1990 κοινής απόφασης 
των Υπουργών Γεωργίας, Έρευνας και Τεχνολογίας και Περιβάλλο¬ 
ντος, Χωροταξίας και Δημοσίων Έργων (Β' 194), εξαιρουμένης της 
(ανέγερσης κοινοχρήστων εγκαταστάσεων, αθλητικών εγκαταστάσεων, 
εγκαταστάσεων αναψυχής, τουριστικών εγκαταστάσεων, βιομηχανι¬ 
κών ή βιοτεχνικών μονάδων επεξεργασίας αλιευτικών και γεωργικών 
προϊόντων. 

Για την κατασκευή οποιασδήποτε χερσαίας εγκατάστασης για την 
εξυπηρέτηση της θαλάσσιας αλιείας και ιχθυοκαλλιέργειας απαιτείται 
προηγούμενη έγκριση από τις αρμόδιες Εφορείες Αρχαιοτήτων, οι 
οποίες καθορίζουν και το μέγεθος και τη θέση της εγκατάστασης στο 
γήπεδο. 

3. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα με την επιφύλαξη των διατάξεων της 
περίπτωσης βι της ενότητας ΙΩ (Ζώνη Γ) του άρθρου 3 της παραπάνω 
30027/1193/9.3.1990 κοινής Υπουργικής απόφασης. 

4. Οι όροι και περιορισμοί δόμησης των παραπάνω επιτρεπομένων 
χρήσεων καθορίζονται κατά χρήση ως εξής: 

α) Κατοικία 

-μεγίστη επιφάνεια κτιρίου εκατό (100) τ.μ. 

-αριθμός ορόφων ένας (1) με μέγιστο επιτρεπόμενο ύψος τέσσερα (4) 
μέτρα μετρούμενο από κάθε σημείο του πέριξ φυσικού εδάφους 

- επιβάλλεται η κάλυψη των κτιρίων με στέγη από κεραμίδια με με¬ 
γίστη κλίση 30% η οποία μπορεί να κατασκευστεί πάνω από το μέγιστο 
επιτρεπόμενο ύψος 

- απαγορεύεται η κατασκευή υπογείου και η κατασκευή κτιρίων επί 
υποστηλωμάτων (ΡΙΕΟΤΙ5) 

- στα καλλιεργούμενα αγροκτήματα επιτρέπεται η κατασκευή απο¬ 
θήκης, μέγιστης επιφάνειας είκοσι (20) τ.μ. και μέγιστου ύψους τεσσά¬ 
ρων (4) μέτρων, ή οποία εντάσσεται στον όγκο του κτιρίου κατοικίας και 
δεν αποτελεί ξεχωριστό χτίσμα, τηρουμένων των προϋποθέσεων της 
πάρ. 4 του άρθρου 6 του από 24.5.1985 (Δ’ 270) Π. Δ/τος 

- επιτρέπεται η κατασκευή χώρου στάθμευσης αυτοκινήτων (ΟΑ- 
ΚΑΟΕ) μέγιστης επιφάνειας είκοσι (20) τ.μ. ο οποίος εντάσσεται στον 
όγκο του κτιρίου κατοικίας και δεν αποτελεί ξεχωριστό χτίσμα 

- τα κουφώματα δεν πρέπει να υπερβαίνουν το 30% της επιφάνειας 
κάθε όψης, εξαιρουμένης της εισόδου του χώρου στάθμευσης. 

β) Γεωργικές αποθήκες 

- μέγιστη επιφάνεια κτιρίου είκοσι (20)τ.μ. 

- μέγιστο επιτρεπόμενο ύψος δύο μέτρα και σαράντα εκατοστά του 
μέτρου (2,40μ.) μετρούμενο από το πέριξ φυσικό έδαφος 

- επιβάλλεται η κάλυψη των κτιρίων με στέγη από κεραμίδια με με¬ 
γίστη κλίση 30% η οποία μπορεί να κατασκευασθεί πάνω από το μέγι¬ 
στο επιτρεπόμενο ύψος 

- οι τοίχοι κατασκευάζονται από οποιοδήποτε υλικό επιχρισμένο ή 
από λιθοδομή. 

γ) θερμοκήπια 

- η κάλυψη του γηπέδου δεν δύναται να υπερβαίνει το 50% της επι¬ 
φάνειας του και προσδιορίζεται κατά περίπτωση από τις αρμόδιες Εφο¬ 
ρείες Αρχαιοτήτων οι οποίες καθορίζουν και τις αποστάσεις των θερμο¬ 
κηπίων από τα αρχαιολογικά μνημεία καθώς επίσης και τη θέση τους 
μέσα στο γήπεδο 

- μέγιστο επιτρεπόμενο ύψος δύο μέτρα και σαράντα εκατοστά του 
μέτρου (2,40μ.) μετρούμενο από το πέριξ φυσικό έδαφος. 

δ) Το μέγιστο βάθος θεμελίωσης των κτιρίων κατοικίας και γεωργι¬ 


κών αποθηκών ορίζεται σε πενήντα εκατοστά του μέτρου (0,50 μ.). 

Αύξηση του παραπάνω βάθους θεμελίωσης επιτρέπεται μετά από 
έγκριση της αρμόδιας Εφορείας Αρχαιοτήτων. 

ε) Για τους λοιπούς όρους και περιορισμούς δόμησης των επιτρεπομέ- 
νων χρήσεων εφαρμόζονται κατά χρήση οι διατάξεις των από 
6.10.197.. (Δ’ 538) και 24.5.1985 (Δ’ 270) Π. Δ/των, όπως ισχύ¬ 
ουν. 

III. Ζώνη Β2 

1. Η Ζώνη αυτή οριοθετείται από τα σημεία Α, α, β, γ, δ, ε, ζ, η, ηΐ, 
η2, η3, η4, η5, η6, η7, η8, η9, ηΙΟ, ηΐΐ, η12, Μ, Λ2, Λ1, Λ, η14, 
η13, ηΐ, η, I, θ. Η, Ζ, Ε, Δ, Γ, Β, Α1, Α που φαίνονται στα ίδια δια¬ 
γράμματα. 

2. α) Στή Ζώνη Β2 επιτρέπονται οι παρακάτω χρήσεις και δραστη¬ 
ριότητες: 

- κατοικία 

- μικρές αποθήκες φύλαξης γεωργικών εργαλείων 

- πρατήρια βενζίνης Λ 

- θερμοκήπια με ελαφριές μη μόνιμες κατασκευές 

- υδατοδεξαμενές χατασκευαζόμενες επί του εδάφους 

- άρδευση με σωληνώσεις και κανάλια επιφανειακά 

- φρεάτια 

- αντλητικές εγκαταστάσεις 

- γεωτρήσεις 

- κάθε είδους καλλιέργεια 

- η κατασκευή έργων υποδομής, όπως υδροδότησης, ηλεκτροδότη- 
σης, τηλεπικοινωνίας, οδοποιίας. 

β) Ειδικότερα στο τμήμα της Ζώνης Β1, που εμπίπτει στην με κί¬ 
τρινη γραμμή περικλειόμενη περιοχή, στη λιμνοθάλασσα «Μάζωμα», 
που φαίνεται στα ίδια διαγράμματα, επιιτρέπονται τα προβλεπόμενα 
από τις σχετικές διατάξεις της 30027/9.3.1990 κοινής απόφασης των 
Υπουργών Γεωργίας, Έρευνας και Τεχνολογίας και Περιβάλλοντος, 
Χωροταξίας και Δημοσίων Έργων (Β' 194), εξαιρούμενης της (ανέγερ¬ 
σης κοινοχρήστων εγκαταστάσεων, αθλητικών εγκαταστάσεων, εγκα¬ 
ταστάσεων οιναψυχής, τουριστικών εγκαταστάσεων, βιομηχανικών ή 
βιοτεχνικών μονάδων επεξεργασίας αλιευτικών και γεωργικών προϊό¬ 
ντων. 

Για την κατασκευή οποιασδήποτε χερσαίας εγκατάστασης για την 
εξυπηρέτηση της θαλάσσιας αλιείας και ιχθυοκαλλιέργειας απαιτείται 
προηγούμενη έγκριση από τις αρμόδιες Εφορείες Αρχαιοτήτων, οι 
οποίες καθορίζουν και το μέγεθος και τη θέση της εγκατάστασης στο 
γήπεδο. 

3. Το κατώτατο όριο κατάτμησης και αρτιότητας των γηπέδων ορί¬ 
ζεται σε οκτώ (8) στρέμματα. & 

β) Κατά παρέκκλιση θεωρούνται άρτια και οικοδομήσιμα τα γήπεδα, 
τα οποία κατά τή δημοσίευση του παρόντος Διατάγματος έχουν ελάχι¬ 
στο εμβαδόν τέσσερα (4) στρέμματα. 

4. Οι όροι και περιορισμοί δόμησης των παραπάνω επιτρεπομένων 
χρήσεων καθορίζονται κατά χρήση ως εξής: 

α) Κατοικία 

- μέγιστη επιφάνεια ορόφων των κτιρίων διακόσια (200) τ.μ., με την 
επιφύλαξη των διατάξεων της περίπτωσης βι της ενότητας ΙΩ (Ζώνη Γ) 
του άρθρου 3 της παραπάνω 30027/1193/9.3.1990 κοινής υπουργι¬ 
κής απόφασης 

- αριθμός ορόφων δύο (2) . 

- μέγιστο επιτρεπόμενο ύψος των χτιρίων, μετρούμενο από το πέριξ 
φυσικό έδαφος και από κάθε όψη: τέσσερα (4,00) μέτρα για μονόροφο 
κτίριο ή μονόροφο τμήμα αυτού και επτά και μισό (7.50) μέτρα για διώ¬ 
ροφο κτίριο ή διώροφο τμήμα αυτού. 

Επιβάλλεται η κάλυψη των χτιρίων με στέγη από κεραμίδια με μεγί¬ 
στη κλίση 30% η οποία μπορεί να κατασκευστεί πάνω από το μέγιστο 
επιτρεπόμενο ύψος , 

- απαγορεύεται η κατασκευή υπογείου και η κατασκευή κτιρίων επί 
υποστηλωμάτων (ΡΙΓΟΤΙδ) 

- στα καλλιεργούμενα αγροκτήματα επιτρέπεται η κατασκευή απο¬ 
θήκης, μέγιστης επιφάνειας είκοσι (20) τ.μ. και μέγιστου ύψους τεσσά¬ 
ρων (4) μέτρων, η οποία εντάσσεται στον όγκο του κτιρίου κατοικίας και 
δεν αποτελεί ξεχωριστό χτίσμα, τηρουμένων των προϋποθέσεων της 
παρ. 4 του άρθρου 6 του από 24.6.1985 (Δ' 270) Π. Δ/τος 

- επιτρέπεται η κατασκευή χώρου στάθμευσης αυτοκινήτων (ΟΑ- 
ΚΑΟΕ) μέγιστης επιφάνειας είκοσι (20) τ.μ. ο οποίος εντάσσεται στον 
όγκο του κτιρίου κατοικίας και δεν αποτελεί ξεχωριστό χτίσμα 

- τα κουφώματα δεν πρέπει να υπερβαίνουν το 30% της επιφάνειας 
κάθε όψης, εξαιρουμένης της εισόδου του χώρου στάθμευσης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


7587 


-τα κουφώματα δεν πρέπει να υπερβαίνουν το 30% της επιφάνειας 
κάθε όψης, εξαιρούμενης της εισόδου του χώρου στάθμευσης. 

β) Γεωργικές αποθήκες 

- Μέγιστη επιφάνεια κτιρίου σαράντα (40) τ.μ. 

- Μέγιστο επιτρεπόμενο ύψος δύο μέτρα και σαράντα εκατοστά του 
μέτρου (2,40 μ.), μετρούμενο από το πέριξ φυσικό έδαφος. 

- Επιβάλλεται η κάλυψη κτιρίων με στέγη από κεραμίδια, με μέγιστη 
κλίση 30%, η οποία μπορεί να κατασκευασθεί πάνω από το μέγιστο επι¬ 
τρεπόμενο ύψος. 

- Οι τοίχοι κατασκευάζονται από οποιοδήποτε υλικό επιχριομένο ή 
από λιθοδομή. 

γ) θερμοκήπια 

Οι όροι και περιορισμοί δόμησης για την εγκατάσταση θερμοκηπίων 
είναι οι αναφερόμενοι στην παρ. 3γ της προηγούμενης ενότητας II. 

δ) Πρατήρια βενζίνης 

- μέγιστη'επιφάνεις ορόφων των κτιρίων διακόσια (220) τ.μ. 

- αριθμός ορόφων δύο (2) 

- μέγιστο επιτρεπόμενο ύψος των κτιρίων, μετρούμενο από το πέριξ 
φυσικό έδαφος και από κάθε όψη: τέσσερα (4,00) μέτρα για μονόροφο 
κτίριο ή μονόροφο τμήμα αυτού και επτά και μισό (7,50) μέτρα για διώ¬ 
ροφο κτίριο ή διώροφο τμήμα αυτού. 

-ε πιβάλλεται η κάλυψη των κτιρίων με στέγη από κεραμίδια, με μέ¬ 
γιστη κλίση 30% η οποία μπορεί να κατασκευασθεί πάνω από το μέγι¬ 
στο επιτρεπόμενο ύψος. 

- τα κουφώματα δεν πρέπει να υπερβαίνουν το 50% των όψεων στο 
ισόγειο και το 30% στον όροφο. 

ε) Το μέγιστο βάθος θεμελίωσης των κτιρίων κατοικίας, γεωργικών 
αποθηκών, πρατηρίων βενζίνης ορίζεται σε πενήντα εκατοστά του μέ¬ 
τρου (0,50 μ.). Αύξηση του παραπάινω βάθους θεμελίωσης επιτρέπεται 
μετά από έγκριση των αρμοδίων Εφορειών Αρχαιοτήτων. 

στ) Για τους λοιπούς όρους και περιορισμούς δόμησης των επιτρεπο- 
μένων χρήσεων εφαρμόζονται κατά χρήση οι διατάξεις των από 
6.10.1978 (Δ' 538) και 24.5.1985 (Δ' 270) Π.Δ/των, όπως ισχύουν. 

Γν.Γενικές διατάξεις 

α) Σε περίπτωση αρτίου γηπέδου, που τμήμα του εμπίπτει στις ζώνες 
Β1 ή Β2 και το άλλο τμήμα αυτού βρίσκεται στην εκτός των καθοριζό¬ 
μενων με το παρόν διάταγμα ζωνών προστασίας περιοχή το ανεγερθη- 
σόμενο κτίριο, εφόσον η.χρήοη αυτού επιτρέπεται και στα δύο τμήματα, 
τοποθετείται ελεύθερα μέσα στο γήπεδο, τηρουμένων των λοιπών όρων 
και περιορισμών δόμησης κάθε τμήματος του γηπέδου. Ο συντελεστής 
δόμησης που εφαρμόζεται για το σύνολο του γηπέδου είναι ευμενέστερος 
(μεγαλύτερος), εφόσον το εκτός των ζωνών προστασίας τμήμα του γη¬ 
πέδου έχει εμβαδόν τουλάχιστον 2.000 τ.μ. Σε αντίθετη περίπτωση 
εφαρμόζεται ο δυσμενέστερος συντελεστής δόμησης. 

αα) Στην παραπάνω περίπτωση γηπέδου κατά την οποία, η χρήση 
που προορίζεται να εξυπηρετήσει το ανεγερθησόμενο κτίριο δεν επιτρέ¬ 


πεται σε ένα από τα δύο τμήματα αυτού, το κτίριο ανεγείρετάι στο 
τμήμα του γηπάδου, που αυτή επιτρέπεται, για την αρτιότητα του γη¬ 
πέδου υπολογίζεται το σύνολο της επιφάνειας αυτού, ο συντελεστής δό¬ 
μησης, η κάλυψη και οι λοιποί όροι και περιορισμοί δόμησης υπολογίζο¬ 
νται μόνο επί του τμήματος του γηπέδου επί του οποίου επιτρέπεται η 
χρήση του ανεγερθησομένου κτιρίου. 

β) Σε περίπτωση αρτίου γηπέδου, που τμήμα του εμπίπτει στη ζώνη 
Α και το άλλο τμήμα αυτού εμπίπτει στη ζώνη Β1 ή Β2, δύναται να δο¬ 
μηθεί το τμήμα που εμπίπτει στη ζώνη Β1 ή Β2 άσχετα από την επιφά- 
νειά του, η δόμηση όμως υπολογίζεται επί της επιφάνειας του τμήματος 
αυτού, τηρουμένων των λοιπών διατάξεων του παρόντος διατάγμα¬ 
τος. 

γ) Η ελάχιστη απόσταση των ανεγερθησομένων κτιρίων και θερμο¬ 
κηπίων από τον άιξονα των εθνικών οδών Πρέβεζας - Ιωαννίνων και 
Πρέβεζας - Ηγουμενίτσας ορίζεται σε εξήντα (60) μέτρα. 

δ) Για οποιαδήποτε δόμηση και δραστηριότητα, συμπερλαμβανομέ- 
νης και της κατασκευής των έργων υποδομής απαιτείται προηγούμενη 
έγκριση από τις αρμόδιες Εφορείες Αρχαιοτήτων. 

ε) Για την ανέγερση οποιοσδήποτε κτιρίου απαιτείται και η προηγού¬ 
μενη έγκριση της σχετικής μελέτης από την αρμόδια Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ) η οποία μπορεί να επι¬ 
βάλλει επί πλέον περιορισμούς ως προς τη μορφολογία και το ύψος των 
κτιρίων για την προσαρμογή τους στο περιβάλλον. 

ζ) Οποιαδήποτε κατασκευή ή διαμόρφωση στους ακάλυπτους χώ¬ 
ρους των γηπέδων υπόκειται στον έλεγχο των αρμοδίων Εφορειών Αρ¬ 
χαιοτήτων. 

η) Επιτρέπεται η λειτουργία, συντήρηση, επισκευή και ο εκσυγχρονι¬ 
σμός χωρίς αύξηση του κτιριακού όγκου των νομίμως υφισταμένων 
εγκαταστάσεων, έστω και αν η χρήση τους δεν προβλέπεται από τις δια¬ 
τάξεις του παρόντος Διατάγματος, σύμφωνα με τις υποδείξεις των αρ¬ 
μοδίων Εφορειών Αρχαιοτήτων και της Επιτροπής Πολεοδομικού και 
Αρχιτεκτονικού'Ελέγχου (ΕΠΑΕ). 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 30 Σεπτεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


«*«μ» πμιοτ 


ΤΟΠΟΓΡΑΦΙΚΟΝ ΔΙΑί 

ΑΛ 5145.7 


ΚΛΙΜΑ» 14.000 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ} 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 






ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΤΟΠΟΓΡ ΑΦΙΚΟΝ ΔΙΑΓΡ 

ΑΦ. 5551.1 


ΙΒν?Μ· νηκζΐ* ΠΡΑΤΟΤ 


ΚΑΜΑ2 «4.000 



























































ΕΦΗΜΕΡΙΕ ΤΗΣ'ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΙΚΜΜ ΤΠΗΖΗ ΠΜΠΤΤ 


ΤΟΓίΟΓΡΑΦΙΚΟΝ ΔΙΑΓΡΑι 

ΑΛ>. 5145.8 ΚλΜΑ! 1*000 




ΕΦΗΜΕΡΙΣ ίΓΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΘΝΙΚΟ ΤΥΠΟΓΡΑΦΕΚ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕίΕΧ 


Καηοδιστρίου 34 
104 32 

22.3211 ΥΡΕΤ <3Π 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
Λειτουργούν καθημερινά από 8.00* έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 

-:-—- ν. 

1 ” 1 ' \ 

* Πώληση ΦΕΚ όλων των Τευχών Καηοδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.7 13 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


α) Για 
β) » 


στ) » 

ζ) » 

η) » 
θ) » 
Ο » 
ία) Για 


Η ετήσια συνδρομή είναι: 

το Τεύχος Α' 

» » Β' 

» » Γ' 

» » Δ' 

» » Αναπτυξιακών Πράξεων 

» » Ν.Π.Δ.Δ. 

» » ΠΑΡΑΡΤΗΜΑ 

» » Δελτ. Εμπ.& Βιομ. Ιδ. 

» » Αν. Ειδικού Δικαστηρίου 

» » Α.Ε. & Ε.Π.Ε. 

όλα τα Τεύχη 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

10.000 Δρχ. 500 

19000 » 950 

6.000 » 300 

18.000 » 900 

12.000 » 600 

6.000 » 300 

3000 » 150 

6.000 » 300 

1 500 » 75 

40.000 » 2.000 

85.000 » 4.250 


Πληροφορίες: τηλ. 52.48.320 









